Okresná prokuratúra Košice I 
Mojmírova 5, 041 47 Košice 1

Sp. zn. : 2 Pv 153/13/8802	Košice I, 15.3.2013
EEČ : 2-63-64-2013

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako splnomocnený zástupca spoločnosti XXXXX spoločnosť s ručením obmedzeným XXXXX, so sídlom Krivá 18, XXXXX, IČO: XXXXX neodviedol v stanovenom lehote splatnosti poistné na nemocenské poistenie, starobné poistenie, invalidné poistenie a poistenie a poistenie v nezamestnanosti za zamestnancov po zrazení z ich miezd za obdobie od mája 2004 do augusta 2004 vo výške 387,04 Eur, za mesiac december 2004 vo výške 110,03 Eur, za obdobie od februára 2005 do júna 2005 vo výške 508,53 Eur, za obdobie od augusta 2005 do júna 2007 vo výške 1.631,94 Eur, ďalej neodviedol príspevok na garančné poistenie za zamestnancov za obdobie od apríla 2003 do decembra 2003 vo výške 122,15 Eur, teda v celkovej výške 2.759,71 Eur, čím takto svojím konaním spôsobil Sociálnej poisťovni, pobočke XXXXX, Festivalové námestie č. 1 škodu vo výške 2.759,71 Eur (83.139,- Sk), 

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Úradu justičnej a kriminálnej polície Okresného riaditeľstva Policajného zboru v Košiciach, ČVS: ORP-206/6-OJP-KE-2008 z 03.03.2008 bolo podľa § 199 ods. 1 Trestného poriadku začaté trestné stíhanie a uznesením zo dňa31.12.2009 bolo podľa § 206 ods. 1 Trestného poriadku vznesené obvinenie XXXXX za zločin neodvedenia dane a poistného podľa § 277 ods. 1, ods. 2 písm. b) Trestného zákona pre skutok, ako je uvedený vo výroku tohto uznesenia.

V priebehu vykonaného vyšetrovania boli vykonané procesné úkony a znalecké dokazovanie v záujme náležitého zistenia skutkového stavu veci, pričom bolo zistené, že obvinený XXXXX zomrel dňa 21.10.2012, čo bolo preukázané úmrtným listom vydaným Matričným úradom XXXXX, zv. 18, roč. 2012, str. 78, por. č. 199, ktorý bol zabezpečený do vyšetrovacieho spisu. 

Podľa § 9 ods. 1 písm. d) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Podľa § 215 ods. 1 písm. d) Trestného poriadku, prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

S poukazom na skutočnosť, že obvinený podľa zabezpečeného úmrtného listu zomrel dňa 21.10.2012, bolo potrebné rozhodnúť tak ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka